Rajavartiolaitos selvittää matkustajan maahantuloedellytysten täyttymisen rajatarkastuksessa. Jos edellytykset eivät täyty, matkustaja saa valituskelpoisen hallintopäätöksen Schengenin rajasäännöstön mukaisesta pääsyn epäämisestä. Päätös voidaan useimmissa tapauksissa panna heti täytäntöön mahdollisesta valituksesta huolimatta. Päätöksen tiedoksiannon jälkeen matkustajan Suomeen kuljettanut lentoyhtiö velvoitetaan kuljettamaan hänet takaisin lähtömaahan, tai muuhun kolmanteen maahan, johon hänen pääsynsä on taattu.